Maija löytää sävelen

Maija löytää sävelen on Matti Kassilan ohjaama suomalainen elokuva, joka valmistui vuonna 1950. 

Elokuva on draamakomedia, jossa kohtaavat orpo Sörnäisten työläiskortteleiden kasvatti ja kulttuurikodissa kasvanut säveltäjä. Romanssia varjostaa Maijan menneisyyden paljastuminen. 

Elokuva on Kassilan kolmas ohjaus, jonka jälkeen hän teki läpimurron rikoskomedialla Radio tekee murron. Säveltäjä Ahti Sonninen palkittiin ensimmäisellä musiikki-Jussilla. Käsikirjoituksen tekijätiimi Matti Kassila ja tuottaja Toivo Särkkä on ilmoitettu elokuvan tiedoissa salanimellä Toivo Mattila. Käsikirjoitus perustuu Itävallasta Tukholmaan muuttaneen juutalaispariskunnan tarinaan.Yle Tv2, elokuvat. 

 Näyttelijät 

 Arviot 

Aikalaisarvioissa elokuva sai kiitosta runsain mitoin. Uransa alussa olevassa ohjaajassa Matti Kassilassa nähtiin jo hänen omaleimaisuutensa: ”Nuori, ’taiteellinen ohjaaja’”. Muuan kriitikko löysi tarinasta yhden virheen, vahvanpuoleisen tendenssimäisyyden. Juha Nevalainen tosin ei osannut sijoittaa elokuvaa oikein mihinkään lajiin ja luonnehti sitä ”tyylittömäksi”.Lehdistöarvioita. Elonet.fi. Viitattu 10.6.2013. 

Myöhemmässä arviossa erästä kriitikkoa häiritsee ”lässyttävä” kertojanääni, mutta hän kuitenkin toteaa elokuvan onnistuvan välttämään kuivan moralismin ja pitää kuvia Helsingistä viehättävinä.AL: Maija löytää sävelen. Päivän elokuvia, Tv-maailma 23/2013, s. 21.

 Palkinnot 
 Ahti Sonninen, parhaan musiikin Jussi-palkinto 1950
 Rakel Laakso, parhaan naissivuosan Jussi-palkinto 1950

 Lähteet 

 Aiheesta muualla 


Luokka:Jussi-palkitut elokuvat
Luokka:Matti Kassilan ohjaamat elokuvat
Luokka:Suomalaiset mustavalkoelokuvat
Luokka:Vuoden 1950 suomalaiset elokuvat
Luokka:Suomalaiset romanttiset komediat